**Լիվիա Տուրկո** (իտալ.՝ Livia Turco, փետրվարի 13, 1955(1955-02-13), Մորոցո, Կունեո, Պիեմոնտ, Իտալիա), իտալացի ձախակենտրոնամետ քաղաքական գործիչ, սոցիալական համերաշխության նախարար (1996-2001 թվականներ), առողջապահության նախարար (2006-2008 թվականներ)։

Կենսագրություն
--------------

Ծնվել է 1955 թվականի փետրվարի 13-ին Կունեոյում, ավարտել է դասական վարժարանը, զբաղվել է դասավանդմամբ, 1978-1982 թվականներին եղել է Իտալիայի կոմունիստական երիտասարդական ֆեդերացիայի (FGCI) քարտուղար Թուրին գավառում, 1986 թվականից եղել է Իտալիայի կոմունիստական կուսակցության քարտուղարության անդամ։ Ձախ կուսակցությունների վերակազմավորմանը զուգընթաց հաջորդաբար անդամակցել է Դեմոկրատական կուսակցության ձախ ուժերին։

1987-2006 թվականներին Տուրկոն եղել է X-XIV գումարման պատգամավորների պալատի անդամ, 2008-2013 թվականներին եղել է XVI գումարման պատգամավոր։ 2006-2008 թվականներին Պիեմոնտից սենատոր է եղել։

### Ձախակենտրոնամետ կառավարություններում (1996-2001, 2006-2008 թվականներ)

Իտալիայի նախագահ Ջորջո Նապոլիտանոյի հետ (աջ կողմից) Հռոմի Սուրբ Գալիքան հիվանդանոց այցելության ժամանակ (2008 թվականի հունվարի 9)
1996-2001 թվականներին Լիվիան Տուրկոն սոցիալական համերաշխության նախարար է եղել ձախակենտրոն չորս կառավարություններում՝ Պրոդիի առաջին կառավարությունում (1996 թվականի մայիսի 17-ից մինչև 1998 թվականի հոկտեմբերի 21-ը), Դ'Ալեմայի առաջին (1998 թվականի հոկտեմբերի 21-ից մինչև 1999 թվականի դեկտեմբերի 22-ը) և երկրորդ (1999 թվականի դեկտեմբերի 22-ից մինչև 2000 թվականի ապրիլի 25-ը) կառավարություններում և Ամատոյի երկրորդ կառավարությունում (2000 թվականի ապրիլի 25-ից 2001 թվականի հունիսի 11-ը)։

Լինելով նախարար՝ Ջորջո Նապոլիտանոյի հետ նախաձեռնել է այսպես կոչված «Տուրկո-Նապոլիտանոյի օրենքը» (1998 թվականի մարտի 6-ի № 40 օրենք), որը կոչված էր խրախուսելու օրինական ներգաղթը Իտալիա և խոչընդոտելու անօրինական ներգաղթին։ Այդ նորմատիվային ակտով ստեղծվել էր ժամանակավոր կացության կենտրոնների ցանց (Centri di Permanenza Temporanea), որտեղ առանց փաստաթղթերի Իտալիա մուտք գործել ցանկացողները պետք է գրանցված լինեին 30 օրվա ընթացքում, և այդ ժամկետի ընթացքում նրանց ինքնությունը պարզելու անհնարինության դեպքում 15 օրվա ընթացքում ենթակա էին արտաքսման։

2000 թվականի ապրիլի 16-ի Պյեմոնտում կայացած տարածաշրջանային ընտրություններում Տուրկո Լիվիայի գլխավորած «Livia Turco Piemonte» ձախակենտրոնամետ դաշինքը պարտություն է կրել՝ ստանալով ընտրողների 33,12 %-ի աջակցությունը՝ Էնցո Գիգոյի գլխավորած աջակենտրոնամետ կոալիցիայի ձայների 61,92 %-ի դիմաց։

Պրոդիի երկրորդ կառավարությունում (2006 թվականի մայիսի 17-ից մինչև 2008 թվականի մայիսի 6-ը) Տուրկոն ստացել է առողջապահության նախարարի պաշտոնը։ 2006 թվականին Il Giornale թերթում «Տուրկոն ցանկանում է օրինականացնել էվթանազիան» վերնագրով հոդված է լույս տեսել, ինչի հետևանքով նրա խմբագիր Մաուրիցիո Բելպիետրոն ստիպված է եղել ներողություն խնդրել՝ ընդունելով խմբագրության սխալը․ լրագրողները շփոթել են «Ռոզա» կուսակցության ներկայացուցիչ Մաուրիցիո Տուրկոյին առողջապահության նոր նախարարի հետ։ Ի պատասխան Բելպիետրոյի արդարացումներին, որ սխալի պատճառ է դարձել ձախակենտրոն մեծամասնության օրինագիծը, որը ենթադրում էր իրենց համար անընդունելի բուժման և էվթանազիայի մեթոդների նախապես հայտարարագրման պրակտիկական կիրառում, Տուրկոն հայտնել է իր վրդովմունքը և հիշեցրել, որ որպես կառավարության անդամ իրավունք չունի օրինագծեր նախաձեռնել։

### Հեռանալը քաղաքականությունից

2013 թվականին հրաժարվել է մասնակցել խորհրդարանական ընտրություններին, գլխավորել է ներգաղթի և Դեմոկրատական կուսակցությունում սոցիալական քաղաքականության ֆորումը (Forum immigrazione e politiche sociali)։

Ընտանիք
-------

2006 թվականի հունվարին Լիբիան Տուրկոն պաշտոնապես ամուսնացել է տարածաշրջանային իշխանությունների աշխատակազմի աշխատակից Պյեմոնտ Ագոստինո Լոպրևիտեի հետ, որի հետ մոտ քառորդ դար սերտ հարաբերությունների մեջ էր։ Նրանց ընտանիքը իտալական մամուլը համարում է տղամարդու և կնոջ միջև նոր հարաբերությունների օրինակ․ երբ 1992 թվականին ծնվել է նրանց միակ որդին՝ Էնրիկոն, հենց Լոպերվիտեն է արձակուրդ վերցրել երեխայի խնամքի համար, քանի որ Տուրկոն զբաղված էր նախընտրական քարոզարշավով։

Ծանոթագրություններ
------------------

1. 1 2  Giorgio Dell’Arti (2014 թ․ հոկտեմբերի 4). "Livia Turco". *Cinquantamila Giorni* (in իտալերեն). Corriere della Sera. Արխիվացված է the original 2015 թ․ հունվարի 28-ին. Retrieved 2015 թ․ օգոստոսի 16. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Livia Turco". *Gruppi parlamentari* (in իտալերեն). Camera dei deputati (Portale storico). Retrieved 2015 թ․ օգոստոսի 17.
3. ↑  "Livia Turco". *Dati anagrafici e incarichi* (in իտալերեն). Senato dellaRepubblica. Retrieved 2015 թ․ օգոստոսի 17.
4. ↑  "Governo Prodi - (17.05.1996 - 21.10.1998)" (in իտալերեն). Governo Italiano.
5. ↑  "II Governo D'Alema - (22.12.1999 - 25.04.2000)" (in իտալերեն). Governo Italiano.
6. ↑  "I Governo D'Alema (21.10.1998 - 22.12.1999)" (in իտալերեն). Governo Italiano.
7. ↑  "II Governo Amato - (25.04.2000 - 11.06.2001)" (in իտալերեն). Governo Italiano.
8. ↑  "Immigrazione, prima della Bossi-Fini c'era la Turco-Napolitano. Ecco cosa diceva" (in իտալերեն). Blitz Quotidiano. 2013 թ․ հոկտեմբերի 8. Retrieved 2015 թ․ օգոստոսի 18.
9. ↑  "REGIONALI DEL 16 APRILE 2000 (Piemonte)". *ARCHIVIO STORICO DELLE ELEZIONI* (in իտալերեն). Ministero dell’intero. Retrieved 2015 թ․ օգոստոսի 19.
10. ↑  "Governo Prodi II (dal 17 maggio 2006 al 6 maggio 2008)". *I Governi dal 1943 ad oggi* (in իտալերեն). Совет министров Италии. Retrieved 2016 թ․ հունվարի 4.
11. ↑  "Gaffe del Giornale, il direttore chiede scusa, ma a Livia Turco non basta: "Dimettiti"" (in իտալերեն). la Repubblica. 2006 թ․ նոյեմբերի 24. Retrieved 2015 թ․ օգոստոսի 18.
12. ↑  Arachi Alessandra (2006 թ․ հունվարի 22). "La Turco va a nozze, si sposa la «signora dei Pacs»" (in իտալերեն). Corriere della Sera. Retrieved 2015 թ․ օգոստոսի 19.
13. ↑  Zoli Serena (2000 թ․ հունվարի 13). "Contrordine uomini: la carriera si fa in casa" (in իտալերեն). Corriere della Sera. Retrieved 2015 թ․ օգոստոսի 19.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| 

|  Չափորոշչային վերահսկողություն |
| --- |
|  |
| BNF: 15081615f · CONOR: 91519587 · GND: 1146227000 · ICCU: IEIV013549 · ISNI: 0000000061577242 · LCCN: no2005084601 · NSK: 000143237 · SUDOC: 106965484 · VIAF: 10138696 · WorldCat VIAF: 10138696 |

 |

 |